armvectores/hy_wikipedia_2023 huggingface dataset:
(9963) Սանդաջ

(9963) Սանդաջ (անգլ.՝ Sandage), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 9-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,341615 ա. մ., առավելագույնը մոտենում է 1,6863 ա. մ. հեռավորության վրա և հեռանում 2,997 ա. մ.։ Արեգակի շուրջ մեկ ամբողջական պտույտ է կատարում 1308,79 երկրային օրվա ընթացքում, իր ուղեծրով շարժվելով միջինում 0,275062 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9963) Սանդաջ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասաջի

Ասաջի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գլինիկե կամուրջ

Գլինիկեի կամուրջ (գերմ.՝ Glienicker Brücke) կամ Լրտեսների կամուրջ, կամուրջ է Գերմանիայի Հաֆել գետի վրա, միացնում է Բեռլինի Վանզե շրջանը Պոտսդամ քաղաքին։ Իր անունով կամուրջը պարտական է Կլայն Գլինիկեի կալվածքին, որտեղ այժմ Գլինիկեի պալատն է։ Ներկայիս կամուրջը կառուցվել է 1907 թվականին, այն նույն տեղում կառուցված կամուրջներից երրորդն է։ Կամուրջը բավականին տուժել է Երկրորդ համաշխարհային պատերազմի տարիներին, բայց վերանորոգվել է։ Պատերազմի ավարտից հետո, մինչև Գերմանիայի վերակազմավորումը կամրջի մեջտեղով անցնում էր Արևմտյան Բեռլինի և Գերմանիայի Դեմոկրատական Հանրապետության սահմանը։ Կամուրջը համաշխարհային ճանաչում է ստացել նրանով, որ Սառը պատերազմի տարիներին նրա վրա հատուկ ծառայությունները չորս անգամ փոխանակել են խորհրդային և ամերիկյան ձերբակալված լրտեսներին։ Այդ պատճառով էլ Զանգվածային լրատվության միջոցները կամուրջն անվանել են «Լրտեսների կամուրջ»։


== Պատմություն ==

Առաջին փայտե կամուրջը Հաֆելի վրայով այս տեղում կառուցվել է 1660 թվականին, նպատակը Ստոլպեի շրջակայքի որսորդական տարածքներին հասնելն էր։ Այդ տարիներին Կասմուրջը Բեռլինից բավականին հեռու էր։ 1800-ական թվականների սկզբին մարդկանց հոսքն ավելացել էր և հին կամուրջը չէր բավարարում։ Ճարտարապետ Կարլ Ֆրիդրիխ Շինկելը օգտագործելով աղյուս և փայտ կառուցում է բացովի կամուրջ, որը սկսում է գործել 1834 թվականին։ Կամուրջը տասը կամար ուներ, իսկ մեջտեղի փայտյա հատվածը բացովի էր։ 20-րդ դարի սկզբին այդ կամուրջը այլևս չէև բավարարում և 1904 թվականին պրուսական կառավարությունը նոր կամրջի նախագծի մրցույթ է հայտարում։ Դույսբուրգի Յոհան Կասպար Հարկորդ ընկերությունը առաջարկում է մետաղական կամրջի նախագիծը, որն էլ հաղթող է ճանաչվում։ Կամուրջը բացվում է 1907 թվականի նոյեմբերի 16-ին։
Կամուրջը 1945 թվականին լուրջ վնասվել է ռումբի պայթյունից, և քաղաքական դրությունից ելնելով չի վերանորոգվել մինչև 1949 թվականը։


== Պատկերասրահ ==

		
		
		


== Գրականություն ==
Michael Beschloss: Mayday - The U2 Affair
James B.Donovan: Strangers on a Bridge
Louise Bernikow: Abel 
Francis Gary Powers: Operation Overflight 
Katie Hafner: The House at the Bridge 


== Ծանոթագրություններ ==


== Արտաքին հղումներ ==
www.coldwar.org (Museum of Francis Gary Powers jr.)
CIA Homepage
Glienicke Bridge
Potsdam from Above - Glienicker Bruecke Archived 2007-09-27 at the Wayback Machine.
"23rd Hour" describes Glienicke Bridge in 1969
Բարդեյով

Բարդեյով (սլովակ.՝ Bardejov, ուկրաիներեն՝ Бардіїв, գերմ.՝ Bartfeld, հունգ.՝ Bártfa), ոչ մեծ քաղաք Սլովակիայի հարավում։ Բնակչությունը կազմում է մոտ 32 հազար մարդ։


== Պատմություն ==
Քաղաքի մասին առաջին հիշատակումներն արվում են 1247 թվականին Բելա IV թագավորի օրոք։ Հավանաբար քաղաքը հիմնել են գերմանացի գաղութարարները։ 1976 թվականին Լյուդովիկոս Առաջինը պարգևեց քաղաքին թագավորական առանձին քաղաքի կարգավիճակ։ Այստեղից էլ սկսվեց քաղաքի ծաղկումը, որը շարունակվեց մինչև 16-րդ դար, երբ Բարդեյովը ընկավ համաճարակի, պատերազմի, հրդեհի հարվածի տակ՝ այդպիսով անցնելով տևական անկման գիծ։
Երկրորդ համաշխարհային պատերազմից հետո Չեխոսլովակիայի կառավարությունը սկսեց կրկին զարգացնել քաղաքը։ Իրականացվեց արդյունաբերականացում, շատ ուշադրություն կոնտրոնացվեց պատմական հուշարձանների վերականգնման վրա։ 1986 թվականին քաղաքը ստացավ եվրոպական մրցանակ պատմական հուշարձանները վերականգնելու համար և ընդգրկվեց ՅՈՒՆԵՍԿՈ-յի մշակութային ժառանգության ցուցակում։
Բարդեյովի առանձնահատկությունն այն է, որ բնակչության մեկ քառորդը հանդիսանում է ուղղափառ։


== Քույր քաղաքներ ==
 Ֆրանսիա, Կալե
 Բելառուս, Մոգիլյով
 Նորվեգիա, Մոլդե
 Չեխիա, Չեսկա-Լիպա
 Չեխիա, Պրշերով
 Չեխիա, Միկուլով
 Ուկրաինա, Տյաչև
 Լեհաստան, Գորլիցե
 Լեհաստան, Զամոստ
 Լեհաստան, Յասլո
 Լեհաստան, Կրինիցա-Զդրույ


== Պատկերասրահ ==
Գուիդիցոլո

Գուիդիցոլո (իտալերեն՝ Guidizzolo), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 5454 մարդ (2004 թվականին), խտությունը կազմում է 235 մարդ/Կմ²։ Տարածքը կազմում է 22 կմ²։ Փոստային ինդեքսը՝ 46040։ Հեռախոսային կոդը՝ 0376։
Գուիդիցոլոյի սահմանակից մունիցիպալիտետներն են Կավրիանան, Սերեսարան, Գոյտոն, Մեդոլեն և Սոլֆերինոն։
1957 թվականին Միլլե Միլյա ավտոմրցարշավի ժամանակ մահացել է ավտոարշավորդ Ալֆոնսո դե Պորտագոն և էլի մի քանի մարդ, ովքեր կանգնած էին մայրուղու հարևանությամբ։
Կոմունայի հովանավորին հարգում է Սուրբ Կույս Մարիամը (Madonna del Rosario):


== Ծանոթագրություններ ==
Մարգագետնային մկնաճուռակ

Մարգագետնային մկնաճուռակ (լատ.՝ Circus pigargus), ճուռակների ընտանիքին պատկանող բնադրող-չվող, քիչ տարածված և գիշատիչ թռչուն, որը գրանցված է Հայաստանի Հանրապետության Կարմիր գրքում։


== Արտաքին տեսք ==
Մարմնի երկարությունը 43-47 սմ է, թևերի բացվածքը՝ 105-120 սմ, կենդանի զանգվածը՝ 300-600 գ։ Արուն վերևից բաց մոխրագույն է, սև ծայրերով թևերին կա մեկական սև զոլ։ Էգի մարմինը վերևից մոխրադարչնագույն է, ներքևից դարչնագույն՝ աղոտ սպիտակ խայտերով, աչքի շուրջը կա դիմային լայն սպիտակ նախշ։ Սահասավառնում է թևերը կիսաբաց վեր պարզած։


== Տարածվածություն ==
Տարածված է խոնավ տարածքներում՝ ՀՀ հյուսիսային լեռնատափաստաններում, Արարատյան դաշտում՝ գերազանցապես գարնանը։
Պոպուլյացիայի հիմնական մասը բնակեցնում է Արևելյան Եվրոպայից մինչև Արևմտյան Սիբիրի տարածքը, ինչպես նաև հայտնի են հանդիպման առանձին օջախներ Արևմտյան Եվրոպայում և Կովկասում։


== Սնունդ ==
Սնվում է մանր կրծողներով, թռչուններով, սողուններով, միջատներով։ Գարնանային վերադարձը նկատվում է ապրիլի վերջին և մայիսի սկզբին։


== Բնադրում ==
Բնադրում է գետնին, բույնը պատրաստում է խոտաբույսերից, եղեգից և ճյուղերից։ Ձվադրում է մայիս-հունիսին։ Դնում է 42 մմ տրամագծով, կապտավուն-սպիտակ 4-5 ձու։


== Պահպանություն ==
Մարգագետնային մկնաճուռակը սակավաթիվ և խոցելի տեսակ է։ Քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Թվաքանակի գնահատման համար տվյալները բավարար չեն։ Նախնական գնահատմամբ հանրապետությունում այն կազմում է 5-10 բնադրող զույգ։ 2008 թվականի տվյալների համաձայն՝ Եվրասիական տարածաշրջանային ասոցիացիայի կենդանաբանական այգիներում պահվում է 7 առանձնյակ։
Սպառնացող վտանգներից է առանց էկոլոգիական պայմանները հաշվի առնելու հողային ռեսուրսների օգտագործումը, գյուղատնտեսական վնասատուների դեմ պայքարում թունաքիմիկատների օգտագործումը և ապօրինի որսը։
Պահպանվում է «Արփի լիճ» ազգային պարկում։


== Ծանոթագրություններ ==
Կուկույանովո

Կուկույանովո (ռուս.՝ Куккуяново, բաշկիրերեն՝ Күкҡуян), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 756 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբակովկա

Ռիբակովկա (ուկրաիներեն՝ Рибаківка), գյուղ Ուկրաինայի Նիկոլաևի մարզի Բերեզանկայի շրջանում։ Բնակավայրը նախկինում նաև անվանվել է Գասան-Կալե, Աջիյասկա, Աջիասկա։ Հիմնադրվել է 18-րդ դարում։
2001 թվականի տվյալներով Ռիբակովկա գյուղում բնակվում էր 1 640 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյուպաժ շրջան (Իլինոյս)

Դյուպաժ շրջան (անգլ.՝ DuPage County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 865 կմ² է, բնակչությունը՝ 916.924 մարդ (2010 թ. տվյալներով)։ Շրջկենտրոնն է Ուիտոն բնակավայրը։ Կազմավորվել է 1839 թ.։
Ինչու Հայաստանը պետք է անկախ լինի. Հայաստանի դերն այս պատերազմում

Ինչու Հայաստանը պետք է անկախ լինի. Հայաստանի դերն այս պատերազմում (անգլ.՝ Why Armenia should be free: Armenia’s role in the present war), Արամայիսի 1916 թվականին Ժնևում հրատարակված գիրքն է։


== Գրքի մասին ==
Գրքի հրատարակությունը մեծապես պայմանավորված էր Փարիզի Խաղաղության առաջիկա վեհաժողովից առաջ ամերիկյան հանրությանը պատերազմի ընթացքում հայ ժողովրդի դերի, նրա կրած կորուստների, զանգվածային տեղահանությունների ու կոտորածների մասին իրազեկելու և ներկայացնելու անհրաժեշտությամբ։ Ցույց են տրվում և փաստարկվում բոլոր այն հիմնական կռվանները, որոնք ապացուցում են Արևմտյան Հայաստանի՝ Օսմանյան կայսրությունից անկախ լինելու անհրաժեշտությունը։ Աշխատանքը կազմված է ներածությունից, թարգմանչի առաջաբանից, վեց գլխից և ամփոփումից։


== Հեղինակ ==
Գարեգին Փաստրմաճյանը (Արմեն Գարո) (1872-1923) դաշնակցական նշանավոր գործիչ էր, 1896 թվականին Բանկ Օտոմանի գրավումը կազմակերպողներից մեկը։ Երիտթուրքական հեղաշրջումից հետո Oսմանյան պառլամենտում Էրզրումից երեսփոխան էր։ Առաջին համաշխարհային պատերազմի տարիներին մասնակցել է ինքնապաշտպանական մարտերին։ Հայաստանի առաջին հանրապետության դեսպանը ԱՄՆ-ում։ 1918 թվականի դեկտեմբերին Միացյալ նահանգներում հրատարակում է «Ինչու Հայաստանը պետք է անկախ լինի. Հայաստանի դերն այս պատերազմում» գրքույկը։


== Քաղվածքներ գրքից ==


== Ծանոթագրություններ ==
Պուշևիլե

Պուշևիլե (ֆր.՝ Puchevillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 510 մարդ, բնակչության խտությունը` 35.81 մարդ/կմ²։ Բնակավայրը զբաղեցնում է 14.24 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 20 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 368 աշխատունակ (15-64 տարեկան)  բնակիչ, որոնցից ակտիվ էին 280-ը, իսկ ոչ ակտիվները` 88։ Ակտիվության ցուցանիշը կազմում է 76,1 %։ 280 աշխատունակ մարդկանցից աշխատել է 248 անձ (130 տղամարդ և 118 կին)։ Գործազուրկ են եղել 32 անձ (14 տղամարդ և 18 կին)։ 88 անաշխատունակներից 19-ը եղել են աշակերտներ կամ ուսանողներ, 34-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Лондон (երգ, Տիմատի և Գրիգորի Լեպս)

«Лондон», Տիմատիի և Գրիգորի Լեպսի սինգլը։ Այս սինգլը Գրիգորի Լեպսի և Տիմատիի երկրորդ համատեղ աշխատանքն է, առաջինը «Սիրո ռեքվիեմ»-ն է, որը ներկայացվել է 2011 թվականի դեկտեմբերի 13-ին։ «Лондон» սինգլի պրեմիերան տեղի ունեցավ համաշխարհային ցանցում՝ 2012 թվականի սեպտեմբերի 16-ին [1]: Առաջին անգամ երգը կատարվել է Յուրմալայի 11-րդ միջազգային երիտասարդական «Նոր ալիք» մրցույթի մասնակիցների կողմից 2012 թվականի հուլիսի 28-ին։
Լատվիայում iTunes- ի թվային վաճառքի արդյունքում երգը զբաղեցրեց 1-ին տեղը։
Երգը ընդգրկվել է Գրիգորի Լեպսի կողմից թողարկված «Полный вперёд!» խորագրով նոր ալբոմում և «Դուետներ» հավաքածուում, որոնք թողարկվել են 2012 թվականի դեկտեմբերին։


== Տեսահոլովակ ==
«Лондон» տեսահոլովակի նկարահանումները սկսվել են 2012 թվականի մայիսի 27-ին։
Տեսահոլովակի  ռեժիսորը Պավել Խուդյակովն է։
Ըստ Տիմատիի սցենարի տեսահոլովակի նկարահանման ժամանակ պետք է թռչել առաստաղի տակ դրված պարանով։ Տիմուր Յունուսովը (Տիմատ) որոշել է բոլոր հնարքները կատարել առանց կասկադյորի օգնության։ Նկարահանումների ժամանակ մի անգամ երգիչը պատահաբար ընկել է 4 մետր բարձրությունից և մեջքի վնասվածք ստացել։ Այն բանից հետո երկու շաբաթ հիվանդանոցում պառկած Տիմատին շարունակեց նկարահանումները։
«Лондон» տեսահոլովակի պրեմիերան տեղի ունեցավ RU.TV հեռուստաալիքով 2012 թվականի նոյեմբերի 13-ին՝ «Պատվերի աղյուսակը» ծրագրում։ Նույն օրը տեսանյութը տեղադրվեց Տիմատիի YouTube-ի պաշտոնական  ալիքում [2] և մեկ օրում հավաքեց ավելի քան 100 հազար դիտում։


== Երգերի ցանկ ==


== Դիագրամներ ==


== Ծանոթագրություններ ==


== Արտաքին հղումներ ==
Официальный видеоклип (Full HD) на YouTube
Тимати и Григорий Лепс — «Лондон» — Новая Волна 2012
Съёмки клипа
Աստերոիդների ցանկ (160601-160700)

Աստերոիդների ցանկ (160501-160600)  • Աստերոիդների ցանկ  • Աստերոիդների ցանկ (160701-160800)
 Աստերոիդների ցանկ (160501-160600)  • Աստերոիդների ցանկ  • Աստերոիդների ցանկ (160701-160800)
Շարդոմա (Ժիլայա Տամբիցայի վտակ)

Շարդոմա (ռուս.՝ Шардома), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Գետաբերանը տեղակայված է Ժիլայա Տամբիցա գետի աջ ափին՝ 20 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ավազան Օնեժի լիճ, գետի ենթաավազանը՝ Սվիր։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000016034
Հիդրոլոգիական ուսումնասիրությունների կոդը - 102001603
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժորժ Լեֆևր

ժորժ Լեֆևր (ֆր.՝ Georges Lefebvre, օգոստոսի 6, 1874(1874-08-06)[…], Լիլ - օգոստոսի 28, 1959(1959-08-28)[…], Բուլոն Բիյանկուր), ֆրանսիական պատմաբան։ 1935 թվականից Սորբոնի համալսարանի պրոֆեսոր, 1932 թվականից «Ռոբեսպիերականների ընկերության» անփոփոխ պրեզիդենտը և «Annales historiques de la Revolution Frangaise» ամսագրի խմբագիրը։ Լինելով համոզված դեմոկրատ՝ Լեֆևրը Ֆրանսիայի ֆաշիստական օկուպացիայի տարիներին հակադրվել է կոլաբորացիոնիզմի քաղաքականությանը։ Որպես պատմաբան կրել է մարքսիզմի զգալի ազդեցությունը։ Խոշոր ավանդ ունի Ֆրանսիական մեծ հեղափոխության սոցիալ-տնտեսական, գլխավորապես ագրարային, պատմության ուսումնասիրության բնագավառում։ Լեֆևրը մեծ ազդեցություն է գործել արևմտաեվրոպական պատմագրության առաջադեմ թևի զարգացման վրա և ստեղծել է հեղափոխության շրջանում ժողովրդական շարժման դերը ուսումնասիրողների դպրոց (Ա. Սոբուլ, Դ. Ռյուդե և ուրիշներ)։


== Ծանոթագրություններ ==
Աշոտ Հարությունյան (ճարտարագետ)

Անվան այլ կիրառումների համար տե՛ս՝ Աշոտ Հարությունյան (այլ կիրառումներ)‎Աշոտ Մկրտչի Հարությունյան (հունիսի 2, 1927(1927-06-02), Լենինական, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ, արտադրության կազմակերպիչ, գյուտարար։ ՀԽՍՀ վաստակավոր ինժեներ (1964)։ Տեխնիկական գիտությունների թեկնածու (1971)։


== Կենսագրություն ==
1949 թվականին ավարտել է Երևանի պոլիտեխնիկական ինստիտուտը։ 1958-1971 թվականներին եղել է Արզնու տեխնիկայի ճշգրիտ քարերի գործարանի տնօրենը, 1971-1980 թվականներին՝ Արզնու «Կրիստալ» ԱՄ-ի գլխավոր տնօրեն, 1980-1985 թվականներին՝ Հայկական «Կրիստալ» ԱՄ-ի գլխավոր տնօրեն, 1985-1994 թվականներին՝ «Սապֆիր» ԱՄ-ի գլխավոր տնօրեն։


== Մրցանակներ ==
ՀԽՍՀ պետական մրցանակներ, 1977, 1980


== Ծանոթագրություններ ==
Վերին Տաունուս (շրջան)

Վերին Տաունուս  (գերմ.՝ Hochtaunuskreis), շրջան է Գերմանիայում։ Շրջանի կենտրոնն է Բադ Հոմբուրգ քաղաքը։ Զբաղեցնում է 482,03 կմ2։ Բնակչությունը 226 681 մարդ է։ Բնակչության խտությունը 470 մարդ/կմ2։
Շրջանի պաշտոնական կոդը 06 4 34 է։ Շրջանում 13 համայնք կա։


== Ծանոթագրություններ ==
Ազատությանն աջակցության բանաձևի 907 ենթաբաժին

Ազատությանն աջակցության բանաձևի 907 ենթաբաժին . 1992 թվականի օգոստոսի 11-ին ԱՄՆ-ի Կոնգրեսն ընդունել է «Արտաքին գործառույթների, արտահանման ֆինանսավորման և հարակից ծրագրերի հատկացումների մասին» օրենքը (հակիրճ՝ «Ազատությանն աջակցության բանաձև»), որի 907 ենթաբաժնով ԱՄՆ կառավարությանն արգելել է ԱՀ-ի կառավարությանը ուղիղ օժանդակություն ցուցաբերել։ 1996 թվականին ընդունվել է դրույթ, որով ԱՄՆ նախագահին թույլատրվել է մարդասիրական օգնություն տրամադրել։ 1998 թվականին բացառությունների թիվը համալրվել է սպառազինությունների չտարածման ու զինաթափման ծրագրերում առևտրի ու զարգացման գործակալության կողմից օժանդակության տրամադրման թույլտվությամբ։ Արան զուգորդել են «Մետաքսի ճանապարհի ռազմավարական բանաձևի» անցկացման վարձերը, որը 1997 թվականին ԱՄՆ-ի Սենատի օրակարգ է մտել սենատոր Ս. Բրաունբեքի նախաձեռնությամբ և կրում էր «Ուղղում 1961 թվականի արտասահմանյան օգնության բանաձևի մեջ՝ Հարավային Կովկասի և Միջին Ասիայի երկրների տնտեսական և քաղաքական անկախությունը աստարող նպատակամղված օժանդակության մասին», որը հայտնի է որպես «Մետաքսի ճանապարհի՝
1997 թվականի ռազմավարական բանաձև», որով չեղյալ է համարվել «Ազատությանն աջակցության բանաձևի» 907 ենթաբաժնի վերապահումը ԱՀ-ի նկատմամբ։ ԱՄՆ հայկական համայնքի ջանքերով երկու տարի շարունակ կանխվել է վերջինիս ընդունումը, և 1999 թվականին այն հանվել բանաձևից։ 2001 թվականի սեպտեմբերի 11-ին ԱՄՆ-ում կատարված ահաբեկչությունից հետո սենատոր Մըք Քոնելին առաջարկ է ներկայացրել բանաձևում փոփոխություններ կատարելու մասին, որով ԱՄՆ-ի նախագահին սահմանափակ իրավունք է տրվել հակաահաբեկչական գործողությունների անհրաժեշտությունից ելնելով՝ ժամանակավորապես կասեցնել 907 ենթաբաժնի գործողությունը։
2000 թվականի հոկտեմբերի 24-ին այն ընդունվել է Սենատում։ Ըստ այդ փոփոխության՝ 907 ենթաբաժնի գործողությունը կասեցվել է մինչև 2003 թվականի դեկտեմբերի 31-ը. սակայն չի կարող խաթարել կամ խոչընդոտել Մինսկի խմբի շրջանակներում տարվող բանակցությունները կամ ՀՀ դեմ օգտագործվել հարձակողական նպատակներով։ ԱՄՆ-ի Կոնգրեսի համաձայնեցման հանձնաժողովը նոյեմբերի 14-ին վերջնական որոշում է կայացրել 907 ենթաբաժնի մեջ ուղղում կատարելու տեքստի վերաբերյալ և որը թույլ էր տալիս ԱՄՆ-ի վարչակազմին. հակաահաբեկչական գործողություններ իրականացնելու նպատակով, ռազմական օժանդակություն տրամադրել ԱՀ-ին՝ ուղղումների դրույթներում ամրագրված սահմաններում։ Սույն որոշումով պահպանվում էր Սենատի կողմից ընդունված ձևակերպումը և, դրան ի հավելում, ընդունվել է այսպես կոչված «զեկույցի լեզուն». «Սույն լեզուն հստակեցնում է Կոնգրեսի մտադրությունն առ այն, ու այսպիսի օգնության տրամադրումը չպետք է խաթարի Լեռնային Ղարաբաղի հակամարտության խաղաղ կաւգավորման բանակցությանն ուղղված շարունակվող ջանքերին, կամ օգտագործվի հարձակողական նպատակներով Կովկասյան տարածաշրջանի ուէրէ հայկական բնակչության (համայնքի) դեմ»։ Այս փոփոխությունը ԱՄՆ-ի վարչակազմի կողմից թարմացվել է նաև 2003 թվականի համար։
Ստեպովոե (այլ կիրառումներ)

Ստեպովոե, կարող է վերաբերել՝

Ստեպովոե - ավան, Ուկրաինայի Խարկովի մարզի Կրասնոգրադի շրջանում
Ստեպովոե - ավան, Ուկրաինայի Խարկովի մարզի Կրասնոկուտի շրջանում
Ստեպովոե - ավան, Ուկրաինայի Վիննիցայի մարզի Օրատովկայի շրջանում
Ստեպովոե - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Ստեպովոե - գյուղ, Ուկրաինայի Խարկովի մարզի Բարվենկովոյի շրջանում
Ստեպովոե - գյուղ, Ուկրաինայի Խարկովի մարզի Բլիզնյուկովի շրջանում
Ստեպովոե - գյուղ, Ուկրաինայի Խարկովի մարզի Կոլոմակի շրջանում
Ստեպովոե - գյուղ, Ուկրաինայի Կիրովոգրադի մարզի Կիրովոգրադի շրջանում
Ստեպովոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Ստեպովոե - գյուղ, Ուկրաինայի Նիկոլաևի մարզի Նիկոլաևի շրջանում
Ստեպովոե - գյուղ, Ուկրաինայի Նիկոլաևի մարզի Պերվոմայսկի շրջանում
Ստեպովոե - գյուղ, Ուկրաինայի Նիկոլաևի մարզի Վոզնեսենսկի շրջանում
Ստեպովոե - գյուղ, Ուկրաինայի Պոլտավայի մարզի Գլոբինոյի շրջանում
Ստեպովոե - գյուղ, Ուկրաինայի Վիննիցայի մարզի Գայսինի շրջանում
Պեդրետ ի Մարզա

Պեդրետ ի Մարզա (իսպ.՝ Pedret y Marsá, վրաց.՝ Pedret i Marzà), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Տարածքը կազմում է 8,7 կմ²։ Բնակչությունը՝ 173 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Pedret i Marzà
Información de la Generalidad de Cataluña Archived 2007-09-29 at the Wayback Machine.
Instituto de Estadística de Cataluña
1133

1133 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1133 թվականն է, 
XII դարի 33-րդ տարին։
Ավաշլա

Ավաշլա (ռուս.՝ Авашла), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Մեծ Իկ գետի ձախ ափին՝264 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  12010000612112200005767


== Ծանոթագրություններ ==
Ռիբոսոմ

Ռիբոսոմներ, բջջի մեմբրան չունեցող օրգանոիդներն են, որոնցում կատարվում է սպիտակուցի կենսասինթեզ։


== Հայտնագործում ==
Հայտնաբերվել է 1955 թվականին ռումինացի գիտնական Ջորջ Պալադեի կողմից, որի համար նա ստացավ Նոբելյան մրցանակ։ Ռիբոսոմ տերմինը առաջարկել է Ռիչարդ Ռոբերտսը 1958 թվականին։


== Կառուցվածք ==
Ռիբոսոմները բջջային ամենափոքր օրգանոիդներն են, սովորական լուսային մանրադիտակով անտեսանելի։ Պրոկարիոտ բջիջների ռիբոսոմների տրամագիծը 20 նմ, իսկ էուկարիոտիկ բջիջներինը՝ 25-30 նմ է։ Ռիբոսոմների հայտնաբերումը և նրանց ուսումնասիրությունը հնարավոր դարձավ միայն էլեկտրոնային մանրադիտակի օգնությամբ։

Ռիբոսոմների մեծ մասը տեղավորված է հատիկավոր էնդոպլազմային ցանցի թաղանթի վրա խմբերով՝ 5 և ավելի/ առաջացնելով յուրովի շղթա, որում միմյանց են միանում ի-ՌՆԹ-ի թելանման մոլեկուլներով։ Այդ խմբի ռիբոսոմները կոչվում են պոլիռիբոսոմներ կամ պոլիսոմներ։
Իսկ որոշ ռիբոսոմներ ցիտոպլազմայում գտնվում են ազատ վիճակում։
Ռիբոսոմներ կան նաև միտոքոնդրիումներում, պլաստիդներում։ Յուրաքանչյուր բջջում կա մի քանի հազար ռիբոսոմ։
Ռիբոսոմները գնդաձև են և կազմված երկու ենթամիավորներից՝ մեծ և փոքր։ Նրանց քանակը շատ մեծ է, հասնում 6-10000-ի։ :Ռիբոսոմների քանակը զգալիորեն մեծանում է ուժեղ աճող բջիջներում։ Սպիտակուցի սինթեզի ինտենսիվության անկման դեպքում՝ օրինակ քաղցի ժամանակ, ռիբոսոմների քանակը խիստ ընկնում է։
Պլաստիդների, քլորոպլաստների, միտոքոնդրիումների ռիբոսոմները ցիտոպլազմային ռիբոսոմներից մանր են և հիշեցնում են բակտերիալ ռիբոսոմներ։


== Բաղադրություն ==

Ռիբոսոմի բաղադրության մեջ մտնում է՝
65% ռ-ՌՆԹ
35% ռիբոսոմային սպիտակուց կամ ռիբոնուկլեոպրոտեին։


== Ֆունկցիաներ ==
Ռիբոսոմի ֆունկցիան է սպիտակուցի սինթեզը։ Ռիբոսոմներում է տեղի ունենում ամինաթթուների մոլեկուլների որոշակի դասավորությունը և պոլիպեպտիդային շղթայի առաջացումը։


== Առաջացում ==
Ռիբոսոմների ենթամիավորների առաջացումը տեղի է ունենում կորիզակում, իսկ նրանց հավաքագրումը որպես ամբողջական ռիբոսոմ տեղի է ունենում ցիտոպլազմայում։


== Տարածվածություն ==
Ռիբոսոմները բնորոշ են բոլոր բջջաին օրգանիզմներին՝ սկսած բակտերիաներից մինչև կաթնասուններ։


== Աղբյուրներ ==
Ընդհանուր Կենսաբանություն, հեղինակ Նադեժդա Բեգլարյան, էջ 118-119
Կենսաբանություն, հեղինակ Տիգրան Թանգամյան, էջ 50-51
Կենսաբանություն, հեղինակ Սիսակյան, էջ 21


== Ծանոթագրություններ ==
Կանավիեյրաս

Կանավիեյրաս (պորտ.՝ Canavieiras), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 37 002 մարդ՝ 2006 թվականի տվյալներով։ Գրավում է 1375,556 կմ2 տարածք։ Բնակչության խտությունը՝ 26,9 մարդ/կմ²։
Քաղաքի տոնը նշվում է մայիսի 25-ին։


== Պատմություն ==
Քաղաքը հիմնադրվել է 1832 թվականի դեկտեմբերի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 83 765 616,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2312,05 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,639 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։


== Ծանոթագրություններ ==
Թաքնալի (այլ կիրառումներ)

Թաքնալի, կարող է վերաբերել՝

Թաքնալի - գյուղ Արևելյան Հայաստանում, Կարսի մարզի Կարսի գավառում
Թաքնալի - ձմեռանոց Հայաստանի Հանրապետության Լոռվա մարզում
Վերանո Բրիանցա

Վերանո Բրիանցա (իտալերեն՝ Verano Brianza), քաղաք Իտալիայում, գտնվում է Լոմբարդիա մարզում՝ Մոնցա և Բրիանցա գավառում։
Բնակչությունը կազմում է 8859 մարդ (2004 թվականի տվյալներով)։ խտությունը կազմում է 2953 մարդ/կմ²։ Տարածքը գրավում է 3.49 կմ²։ Էլեկտրոնային փոստ՝ 20050։ Հեռախոսային կոդ՝ 0362։
Վերանո Բրիանցան սահմանակից է Բրիոսկո, Ջուսանո, Կարատե Բրիանցա մունիցիպալիտետներին։
Բնակավայրի հովանավորն է՝ Սան Պիետրոն։
Վարդուհի Վարդանյան

Վարդուհի Վարդանյան (հունիսի 27, 1976(1976-06-27), Երևան, Հայաստան - հոկտեմբերի 15, 2006(2006-10-15), Սևան, Գեղարքունիքի մարզ, Հայաստան), հայ երգչուհի։
Մասնակցել է մի շարք միջազգային մրցույթների և մշտապես ստացել բարձր պարգևներ։ Ճանաչվել է Հայաստանի լավագույն երգչուհի։ Մահացել է 2006 թվականի հոկտեմբերի 15-ին Սևան - Մարտունի մայրուղում տեղի ունեցած ավտովթարից։


== Կենսագրություն ==
Ծնվել է 1976 թվականի հունիսի 27-ին, Երևան քաղաքում։ Ընտանիքի 3 զավակներից մեկն էր։
1983 թվականին դպրոցում բացվում է երգի խմբակ, որին հաճախում է նաև Վարդուհին։ Հետագայում խմբակը դարձավ Աշոտ Բզնունու երաժշտական խումբ։
1986 թվականին Վարդուհին որոշում է երգը տեղափոխել պրոֆեսիոնալ հարթակ և սկսում է հաճախել Նաիրա Գյուրջինյանի վոկալ խումբ։ Այնուհետև նա սովորում է Ալեքսանդր Սպենդիարյանի անվան երաժշտական դպրոցում։ Այս տարիների ընթացքում նա ձեռք է բերում իր սեփական երաժշտական ճաշակը։ Ամենից շատ նա ցանկանում էր երգել Ուիթնի Հյուսթոնի հետ։


== Կրթություն ==
1992 թվական՝ ավարտել է Ալեքսանդր Պուշկինի անվան դպրոցը։
1993 թվական՝ ավարտել է երաժշտական դպրոցը։
1993 թվական՝ ընդունվում է Վալերի Բրյուսովի անվան լեզվաբանական համալսարանի անգլերենի և քաղաքագիտության բաժինը։
1994 թվական՝ ընդունվել է Հայաստանի երգի պետական թատրոն։
1994-1999 թվականներ՝ համալսարանն ավարտելուց հետո դպրոցում աշխատել է որպես անգլերենի ուսուցչուհի։
1995 թվական՝ աշխատել է երգի պետական թատրոնում։
2003 թվական՝ ավարտել է Կոմիտասի անվան պետական կոնսերվատորիան։


== Կարիերա ==
1994 թվական՝ «Ջազ-փոփ» խմբի հետ միասին մասնակցել է Սվերդլովսկում կայացած միջազգային մրցույթին և ստացել «գրան պրի»։
1995 թվական՝ սկսել է աշխատել երգի պետական թատրոնում
1996 թվական՝ մասնակցել է երիտասարդ կատարողների "Յալթա - Մոսկվա" տրանզիտին, որտեղ ստացել է մրցանակ լավագույն կատարման համար.
1999 թվական՝ Ճանաչվել է Հայաստանի լավագույն երգչուհի.
2000 թվական՝ Բուլղարիայում կայացած "Discovery" մրցույթում ստացել է "գրան պրի" և "հանդիսատեսի համակրանք" մրցանակը
2000 թվական՝ Մակեդոնիայում ստացել է "գրան պրի"
2000 թվական՝ Սլավյանսկի բազար մրցույթում գրավել է երկրորդ հորիզոնականը
2001 թվական՝ Երիտասարդական "Море друзей 2001" միջազգային մրցույթում գրավել է երկրորդ հորիզոնականը։


== Մահ ==
Մահացել է 2006 թվականի հոկտեմբերի 15-ին Սևան-Մարտունի մայրուղում տեղի ունեցած ավտովթարի հետևանքով։


== Ընտանիք ==
ամուսին՝ Արամ Ավոյան, ծնված 1971 թվականին
տղա՝ Ռուբեն Ավոյան, ծնված 1998 թվականին


== Սկավառակագրություն ==
Խառնաշփոթ (2003), (2006)
Только ты (2007)
13 երգ՝ նվիրված Վարդուհի Վարդանյանին (2008)
Իմն ես (2011)


== Ծանոթագրություններ ==


== Արտաքին հղումներ ==
Վարդուհի Վարդանյանի պաշտոնական կայք Archived 2018-11-25 at the Wayback Machine.
ԿիևՄուզիկՖեստ

«ԿիևՄուզիկՖեստ» (ռուս.՝ КиевМузикФест), ուկրաինական ամենամյա միջազգային երաժշտական փառատոն է։ Փառատոնը յուրաքանչյուր տարի անց է կացվում Կիևում, սեպտեմբերի վերջից հոկտեմբերի սկիզբ։ Փառատոնի ծրագիրը մեծ մասամբ կազմված է ժամանակակից ուկրաինացիների և արտասահմանցի կոմպոզիտորների ստեղծագործություններից։ Փառատոնի համերգներն անց են կացվում Ուկրաինայի Ազգային ֆիլհարմոնիայի Սյունազարդ դահլիճում, Չայկովսկու անվան Ուկրաինայի ազգային երաժշտական ակադեմիայի Մեծ և Փոքր դահլիճներում, Երգեհոնային երաժշտության տանը, Գիտական տանը և այլ դահլիճներում։ Փառատոնին մասնակցում են ուկրաինացի և արտասահմանցի երաժշտական կոլեկտիվներ։
Առաջին միջազգային ուկրաինական երաժշտական «ԿիևՄուզիկՖեստ-90» փառատոնը կայացել է 1990 թվականի հոկտեմբերի 6-13-ը։


== Փառատոնի երաժշտական տնօրեններ ==
1990-2001 թվականներ` Իվան Կարաբից
2002-2005 թվականներ` Միրոսլավ Սկորիկ,
2006-2012 թվականներ` Իվան Նեբեսնի,
2013-2015 թվականներ` Միրոսլավ Սկորիկ։


== Ծանոթագրություններ ==


== Հրապարակումներ ==
Юлия Бентя. Состояние коды // Коммерсантъ Украина. — 2007. — № 176.


== Արտաքին հղումներ ==
Киев Музик Фест — эпоха в истории архив программ фестиваля за 1990—2002 годы.
Анонс концертов фестиваля КИивМузикФест — 2006(չաշխատող հղում) (29 сентября — 7 октября)
Анонс концертов фестиваля КиивМузикФест — 2007 (28 сентября — 7 октября)
Լզնա (Չերյոխի վտակ)

Լզնա (ռուս.՝ Лзна), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չերյոխա գետի ձախ ափից 42 կմ հեռավորության վրա։ Գետի երկարությունը կազմում է 42 կմ, ավազանի տարածքը 124 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029331
Կոդը ըստ հիդրոլոգիական հետազոտության (ՌԴ) — 102002933
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Բառիլովիտ

Բառիլովիտ, գավառ Մեծ Հայքի Վասպուրական նահանգի կազմում։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Դե Բակա շրջան (Նյու Մեքսիկո)

Դե Բակա շրջան (անգլ.՝ De Baca County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 6.022 կմ² է, բնակչությունը՝ 2.240 մարդ (2000 թ. տվյալներով)։ Շրջկենտրոնն է Ֆորտ Սամներ բնակավայրը։ Կազմավորվել է 1917 թ.։
Շամլուղի պղնձի հանքավայր

Շամլուղի պղնձի հանքավայր, հանքավայր ՀՀ Լոռու մարզում՝ Ախթալա երկաթուղային կայարանից 8 կմ հյուսիս-արևմուտք՝ Ալավերդու կամարածալքի հյուսիսարևելյան մասում։


== Բնութագիր ==
Շահագործվել է 1770 թվականից՝ հունական, ֆրանսիական, ապա՝ ռուսական և հայկ․ժական բաժնետիրական ընկերությունների կողմից։ Շամլուղի պղնձի հանքավայրը միջին ջերմաստիճանի, փոքր խորությունների, ջրաջերմային հանքավայր է։


== Կառուցվածք ==
Երկրաբանական կառուցվածքում մասնակցում են պորֆիրիտներ, տուֆեր, տուֆափշրաքարեր, տուֆաավազաքարեր։ Հանքանյութը
կազմված է պիրիտ, խալկոպիրիտ, մարկազիտ, գալենիտ, սֆալերիտ, տենանտիտ, քվարց, բարիտ և այլ միներալներից։ Պղնձի միջին պարունակությունը 3-4% է։ Հանդիպում են նաև բնածին ոսկի, արծաթ, ծծումբ, սելեն, թելուր և այլն։ Ըստ միներալային կազմի՝ առանձնացվում են պիրիտային, պիրիտ-խալկոպիրիտային (գերակշռում են և հումք են պղնձի արտադրության համար) և սֆալերիտգալենիտային հանքատեսակներ։ Ներկայումս շահագործում է «Մետալ Պրինց» ընկերությունը։
Տիգրան Արտաշեսյան (այլ կիրառումներ)

Տիգրան Արտաշեսյան անունը կարող է վերաբերել.

Տիգրան Ա կամ Տիրան Ա - հայոց թագավոր մ.թ.ա. 115 - մ.թ.ա. 95
Տիգրան Բ Մեծ - հայոց թագավոր մ.թ.ա. 95 - մ.թ.ա. 55
Տիգրան Գ - հայոց թագավոր մ.թ.ա. 20 - մ.թ.ա. 8
Տիգրան Դ - հայոց թագավոր մ.թ.ա. 8 - մ.թ.ա. 1
Կրկնակի օժանդակ հնչյուններ

Կրկնակի օժանդակ հնչյուններ, Երկու ձայներում օժանդակ հնչյունների միաժամանակյա կիրառումը ստեղծում է զուգահեռ կամ հակադիր շարժում։
Զուգահեռ շարժման ժամանակ երկու ձայները, որոնք ունեն օժանդակ հնչյուններ, ընթանում են զուգահեռ տերցիաներով (դեցիմաներով) կամ սեքստաներով։
Հակադիր շարժման ժամանակ երկու ձայները կարող են ընթանալ ինչպես իրարից հեռանալով, այնպես էլ իրար մոտենալով։


== Աղբյուրներ ==
Ի.Դուբովսկի, Ս. Եվսեև, Ի. Սպոսոբին, Վ. Սոկոլով, Հարմոնիայի դասագիրք, Երևան, 1978, Էջ 321
Ոստանիկ Ադոյան (զինվորական)

Ոստանիկ Վասիլի Ադոյան  (1951, Լենինական, Հայկական ԽՍՀ, ԽՍՀՄ), ՀՀ ռազմական գործիչ, ՀՀ ԶՈՒ ինժեներական զորքերի վարչության պետ (1999-2011 թվականներ), գեներալ-մայոր։


== Կրթություն ==
1972 թվականին գերազանցությամբ ավարտել է Մոսկվայի քաղպաշտպանության զինվորական ուսումնարանը։
2000 թվականին ավարտել է ՌԴ ԶՈՒ Խորհրդային Միության Մարշալ Ռ. Յա. Մալինովսկու անվան զրահատանկային ակադեմիան։


== Զինվորական ծառայություն ==
1972-1992 թվականներին ծառայել է ԽՍՀՄ ԶՈՒ տարբեր ստորաբաժանումներում որպես դասակի հրամանատար, վաշտի հրամանատար, քաղպաշտպանության շտաբի օպերատիվ բաժնի պետ՝ փոխգնդապետի կոչումով։
1992-1999 թվականներին ՀՀ Զինված ուժերում զբաղեցրել է տարբեր պաշտոններ։
1999-2009 թվականներին եղել է ՀՀ ՊՆ ինժեներային զորքերի պետ-վարչության պետը։
2009 թվականի հունվարի 31-ին ՀՀ Նախագահի հրամանագրով նշանակվել է Հայաստանի Հանրապետության զինված ուժերի ինժեներային զորքերի պետ-վարչության պետ՝ ազատվելով Հայաստանի Հանրապետության պաշտպանության նախարարության ինժեներային զորքերի պետ-վարչության պետի պաշտոնից։
2011 թվականին ազատվել է Հայաստանի Հանրապետության զինված ուժերի ինժեներային զորքերի պետ-վարչության պետի պաշտոնից և արձակվել զինվորական ծառայությունից։


== Պարգևներ և կոչումներ ==
Գեներալ-մայոր։
«Հայրենիքին մատուցած ծառայությունների համար» 2-րդ աստիճանի մեդալ (2009 թվական)։Ամուսնացած է, ունի մեկ դուստր։


== Ծանոթագրություններ ==
Սաժալկի

Սաժալկի (ուկրաիներեն՝ Сажалки), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Սաժալկի գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահե Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վահե Սուրենի Խաչատրյան (հունիսի 5, 1961(1961-06-05), Երևան, Հայկական ԽՍՀ, ԽՍՀՄ), հայ կինոռեժիսոր, կոմպոզիտոր, սցենարիստ։


== Կենսագրություն ==
1980-1985 թվականներին սովորել է Երևանի Կոմիտասի անվան պետական կոնսերվատորիայի կոմպոզիտորական բաժնում, 2000-2002 թվականներին՝ Լոս Անջելեսի «City College»-ի ընդհանուր կինոյի բաժնում։ 1981-1992 թվականներին աշխատել է Հայաստանի պետական հեռուստաընկերությունում` որպես խմբագիր, այնուհետև` ռեժիսոր, 1992-1997 թվականներին՝ ՀՀ ՆԳՆ Լրատվության վարչությունում՝ որպես ռեժիսոր-մոնտաժոր, 2000-2005 թվականներին՝ Լոս Անջելեսի «Մերիդիան» և «Արտին» հեռուստաընկերություններում՝ որպես ռեժիսոր, 2005-2006 թվականներին՝ հոլիվուդյան «Wood Holly» պրոդյուսերական կենտրոնում՝ որպես մոնտաժոր։ 1998 թվականին Լոս Անջելեսում եղել է «Delusion» ֆիլմի մոնտաժորը և կոմպոզիտորը։ Նկարահանել է շուրջ 70 գովազդային և շուրջ 30 երաժշտական հոլովակներ։


== Բեմադրող-ռեժիսոր ==
«Երևան Բլյուզ» (1997-1998 թթ.)
«Բանդա» (1999-2000 թթ.)
«Ռեինկարնացիա» (1999 թ.)
«Չգրված օրենք» (2002-2003 թթ.)
«Խավարման օրը» (1999-2000 թթ.)
«Սարդոստայն» (Լոս Անջելես, 2004-2005 թթ.)
«Ճակատագիր» (2005-2006 թթ.)
«Տաքսի «Էլի լավ ա» (2008-2009 թթ.)
«Welcome papa» (Լոս Անջելես, 2009 թթ.)


== Մրցանակներ ==
2007 թվականին «Ճակատագիր» ֆիլմի համար Լոս Անջելեսում արժանացել է «Audience Award» կինոփառատոնի «Լավագույն ռեժիսոր» մրցանակին։
1999 և 2009 թվականներին Հայկական երաժշտական մրցանակաբաշխության ժամանակ արժանացել է «Տարվա լավագույն երաժշտական հոլովակ» մրցանակին։


== Ծանոթագրություններ ==


== Արտաքին հղումներ ==
Կանգառ 2-ի համար 23 10 14 60 Վահե Խաչատրյան
Իգմետովո

Իգմետովո (ռուս.՝ Игметово, բաշկիրերեն՝ Иғмәт), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 317 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8467) Բենոիտքերի

(8467) Բենոիտքերի (անգլ.՝ Beno\itcarry), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,205069 ա. մ., առավելագույնը մոտենում է 3,0257 ա. մ. հեռավորության վրա և հեռանում 3,3845 ա. մ.։ Արեգակի շուրջ մեկ ամբողջական պտույտ է կատարում 2095,82 երկրային օրվա ընթացքում, իր ուղեծրով շարժվելով միջինում 0,17177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8467) Բենո\իտքերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յակուբ Ժեզնիչակ

Յակուբ Ժեզնիչակ (լեհ.՝ Jakub Rzeźniczak, հոկտեմբերի 26, 1986(1986-10-26), Լոձ, Łódź Voivodeship, Լեհաստանի Ժողովրդական Հանրապետություն), լեհ ֆուտբոլիստ, ադրբեջանական «Ղարաբաղ (Աղդամ)» ֆուտբոլային ակումբի պաշտպանն է։ Հանդես է եկել Լեհաստանի ազգային հավաքականում։


== Ակումբային կարիերա ==
2003 թ․ Ժեզնիչակը հանդես է եկել «Վիդզև» ակումբում։ Հաջորդ տարի ֆուտբոլիստին հրավիրում են «Լեգիա», բայց չկարողանալով ամրապնդվել թիմի մեկնարկային կազմում 2 մրցաշրջան հետո ֆուտբոլիստը վարձավճարով վերադառնում է «Վիդզև»։ 2007 թ․ «Լեգիան» վերադարձնում է ֆուտբոլիստին, որից հետո Ժեզնիչակը կարողանում է տեղ գտնել թիմի հիմնական կազմում։
Լեգիայի կազմում ֆուտբոլիստը 4 անգամ կարողանում է դառնալ Լեհաստանի առաջնության չեմպիոն, ևս 6 անգամ նվաճել երկրի գավաթը։
2017 թ․ հուլիսի 6-ին Ժեզնիչակը տեղափոխվում է ադրբեջանական «Ղարաբաղ (Աղդամ)»։


== Ազգային հավաքականի կազմում ==
Լեհաստանի ազգային հավաքականի կազմում իր առաջին խաղն անցկացրել է 2008 թ․, երբ թիմն ընկերական խաղ էր անցկացնում Սերբիայի ազգային հավաքականի հետ։ Ազգային հավաքականի կազմում 2008-2014 թթ․ անցկացրել է 9 հանդիպում։


== Ծանոթագրություններ ==


== Հղումներ ==
Ժեզնիչակը soccerway.com կայքում
Ժեզնիչակը national-football-teams.com կայքում
Սխլիթ (Խարագաուլի շրջան)

Սխլիթ (վրաց.՝ სხლითი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Խարագաուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 105 մարդ։


== Ծանոթագրություններ ==
2014

2014 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 2014 թվականն է, 
XXI դարի 14-րդ տարին։


== Դեպքեր ==


=== Փետրվար ===
Փետրվարի 7—23 - Ռուսաստանի Սոչի քաղաքում անցկացվեցին XXII Ձմեռային Օլիմպիական խաղերը։


=== Մայիս ===
Մայիսի 17-ին Օրհան Փամուկի հիմնադրած Անմեղության թանգարանն արժանացել է Տարվա եվրոպական թանգարան մրցանակին։


=== Հունիս ===
Հունիսի 12-ից մինչև Հուլիսի 13-ը Բրազիլիայում կայացել է 2014 թվականի ֆուտբոլի աշխարհի առաջնությունը։


=== Սեպտեմբեր ===
Սեպտեմբերի 18 - Տեղի է ունեցել Շոտլանդիայի անկախության հանրաքվեն։


=== Նոյեմբեր ===
Նոյեմբերի 12 - Արցախում Մի-24 ուղղաթիռի խոցում (2014), Արցախի արևելյան հատվածում ուսումնավարժական թռիչքի ժամանակ ադրբեջանական զինված ուժերի կողմից հրադադարի ռեժիմի խախտման հետևանքով խոցվել է պաշտպանության բանակի օդուժի Մի-24 հարվածային ուղղաթիռը։


== Ծնունդներ ==


== Մահեր ==
Հունվարի 5 - Ջիմ Թորոսյան, հայ ճարտարապետ, ակադեմիկոս, Երևանի գլխավոր ճարտարապետ (1971 - 1981)
Հունվարի 5 - Նորայր Կարգանյան, հայ քանդակագործ, Հայաստանի արվեստի վաստակավոր գործիչ (2009)
Ապրիլի 2 - Գևորգ Առաքելյան,  հայ նկարիչ
Լևոն Բարսեղյան, Հայաստանի ԲԳԱ իսկական անդամ, Բնական գիտությունների եվրոպական ասոցիացիայի իսկական անդամ, Ակնաբույժների համաշխարհային ասոցիացիայի անդամ
Հուլիսի 4 - Գեորգի Սահակյան, Հայ կինոդերասան, Իոսիֆ Ստալինի նմանակը
Դեկտեմբերի 30 - Լուիզա Ռայներ, դերասանուհի
Վարդիթեր Կարապետյան, հայ նկարիչ։
Հունվարի 5 - Էյսեբիո, ծագումով մոզամբիկցի, պորտուգալացի նշանավոր ֆուտբոլիստ
Հունվարի 20 - Արմեն Լևոնի Հովհաննիսյան, կրտսեր սերժանտ
Փետրվարի 20 - Թաթուլ Բոլորչյան, հայ բանաստեղծ
Ապրիլի 17 - Գաբրիել Գարսիա Մարկես, կոլումբիացի գրող, Նոբելյան մրցանակակիր։
Ապրիլի 24 - Կոնստանտին Օրբելյան, խորհրդային դաշնակահար, դիրիժոր, երգահան։
Ապրիլի 27 - Վույադին Բոշկով, հարավսլավացի ֆուտբոլիստ, կիսապաշտպան և գլխավոր մարզիչ
Մայիսի 12 - Սվետլանա Գրիգորյան, հայ դերասանուհի։ ՀԽՍՀ ժողովրդական դերասանուհի։
Հունիսի 12 - Սարգիս Խարբերդցի, հայազգի թուրք թենիսիտ, մարզիչ
Հուլիսի 3 - Ռաֆայել Աթոյան, նկարիչ, Հայաստանի վաստակավոր նկարիչ
Օգոստոսի 11 - Ռոբին Ուիլյամս, ամերիկացի դերասան և կատակերգու։
Օգոստոսի 31 - Ռոմիկ Սարդարյան, հայ բանաստեղծ
մայիսի 23 - Ալիսիա Կիրակոսյան, հայ բանաստեղծուհի, ԱՄՆ իսպանախոս գրողների միության պատվավոր նախագահ, Հայաստանի ԳԱԱ պատվավոր դոկտոր
Սեպտեմբերի 29 - Դավիթ Հակոբյան, թերապևտ, քաղաքական գործիչ
Դեկտեմբերի 6 - Լավրենտի Բարսեղյան, հայ պատմաբան, պատմական գիտությունների դոկտոր
Դեկտեմբերի 22 - Ջո Քոքեր, բլյուզ և ռոք ժանրերում կատարող անգլիացի երգիչ
Դեկտեմբերի 26 - Կարեն Ջանգիրով, հայ դերասան, Հայաստանի վաստակավոր արտիստ (2008)։
Դեկտեմբերի 28 - Վահան Հովհաննիսյան, հայ քաղաքական գործիչ, Հայ Հեղափոխական Դաշնակցության անդամ։
Սիգաստե

Սիգաստե (էստ․՝ Sigaste), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վելիկի Օկորսկ

Վելիկի Օկորսկ (ուկրաիներեն՝ Великий Окорськ), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Վելիկի Օկորսկ գյուղում բնակվում էր 284 մարդ։ Բնակավայրը զբաղեցնում է 87 կմ² տարածք։ Բնակչության խտությունը կազմում էր 3,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մյասոեդովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՄյասոեդովոՄյասոեդովո (ռուս.՝ Мясоедово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրնգահավեր

Սրնգահավեր (լատ.՝ Bombycillidae), ճնճղուկանմանների կարգի թռչունների ընտանիք։ Հայտնի է 3, Հայաստանում՝ 1 տեսակ՝ սրնգահավը (Bombycilla garrulus). պատահական չվահյուր է։
Հայաստանում առաջին անգամ գրանցվել է 1982 թվականին Երևանում՝ չուի ճանապարհին։ Մարմնի երկարությունը 18 սմ է, թևերի բացվածքը՝ 32-35,5 սմ, կենդանի զանգվածը՝ 60 գ։ Փետրածածկը վարդադարչնագույն ու մոխրագույն է, գլխին կա երկար փետուրների փունջ (փուփուլ)։ Կզակն ու ակնաշերտը սև են։ Ներքնապոչը շիկակարմրադարչնագույն է, թևի ներքին թափահարող փետուրների ծայրերը՝ փոքր կարմիր շերտով։ Պոչի ծայրը դեղին է։ Հասուն անհատների արտաքին թևի թափահարող փետուրների ծայրերը վառ դեղին ու սպիտակ են։ Էգի պոչի ծայրի դեղինն ավելի նեղ է։ Երիտասարդի մարմինն ավելի խամրած է, ներքևից՝ խայտավոր, արտաքին թևի թափահարող փետուրների միայն ծայրերը բաց գույնի խայտերով են։ Ձմռանը կերակրվում է երամներով։ Բնակվում է հատապտղատու թփերով հարուստ տարածքներում, քաղաքների պուրակներում։ Սնվում է հատապտուղներով, անողնաշարավորներով։
Սկևռա

Սկևռա, վանք, գիտամշակութային կենտրոն Կիլիկյան Հայաստանում։ Ունեցել է բարձր տիպի դպրոց, գրչատուն, մատենադարան, կուսանոց, գործել է Լամբրոն բերդին կից։ Այնտեղ է եղել նաև Հեթումյանների տոհմային դամբարանը։ 12-13 դարերում վանքում ծաղկում են ապրել գրչությունը, մանրանկարչությունը, փորագրությունը։ Անցել է երկու շրշան։ Առաջինը (մինչև 13-րդ դարի սկիզբ) կապված է Ներսես Լամբրոնացու գրչական, մատենագրական գործունեության հետ։ Այդ շրջանում բեղմնավոր աշխատանք են կատարել Գրիգոր Ծաղկողը, Գրիգոր Սկևռացին, Կոստանդին, Արեստակես, Սամվել, Հովսեփ, Հուսիկ, Ներսես գրիչներն ու մանրանկարիչները և երևելի այլ գործիչներ։ Երկրորդ շրջանը (13-րդ դար) համընկել է նշանավոր մշակութային գործիչ ու րաբունապետ Գրիգոր Սկևռացու գործունեության հետ։ Վանք են հրավիրվել հոչակված գրիչներ ու նկարիչներ, աոավել ծաղկում են ապրել արվեստները։ Նշանավոր գործիչներից են եղել Գրիգոր Պիծակը, Սարգիս Պիծակը, Սիոն ծաղկողը, րաբունապետներ Սիմեոնը, Խաչատուրը, Մովսես Երզնկացին, հայտնի գրիչներ Ավետիսը, Ստեփանոս Սկևռացին, Ստեփանոս Իրիցու որդին և ուրիշներ։ Երևանի Մեսրոպ Մաշտոցի անվան Մատենադարանում պահվում են Սկևռայում ընդօրինակված ձեռագրեր և այլ մատյաններ։
Հեղինե Տրոյացի (նկար, Ռոսսետտի)

«Հեղինե Տրոյացի» (անգլ.՝ Helen of Troy), անգլիացի նկարիչ և բանաստեղծ, «Պրեռաֆայելիտների եղբայրության» հիմնադիրներից հանդիսացող Դանթե Գաբրիել Ռոսսետտիի նկարներից։ Այս ստեղծագործությունը հեղինակը վրձնել է 1863 թվականին։  Յուղաներկով կտավի չափերն են 32,8 × 26,7 սմ։ «Հեղինե Տրոյացի» ստեղծագործությունն այսօր պահպանվում և ցուցադրվում է Համբուրգի պատկերասրահում  (Գերմանիա)։


== Պատմություն ==
Հեղինե Չքնաղին պատկերող այս կտավը միավորում է Ռոսսետտիի այդ ժամանակին բնորոշ արվեստի կարևորագույն մոտիվները։ «Հեղինե Տրոյացի» ստեղծագործությունն իրենից ներկայացնում է ճակատագրական կնոջ հերթական մեկնաբանությունը։ Հեղինեն համարվել է աշխարհի ամենագեղեցիկ կանանցից մեկը և Արևմտյան գրական-գեղարվեստական ստեղծագործությունների գլխավոր հերոսուհիներից մեկը։ Դանթե Գաբրիել Ռոսսետտին Հեղինե Չքնաղին վրձնել է մեդալիոնը մատներով սեղմած։ Մեդալիոնի վրա Հեղինեի սիրեցյալ Պարիսի խորհրդանիշն է պատկերված։ Կտավում կինը պատկերված է այրվող Տրոյայի ֆոնին։
«Հեղինե Տրոյացի» ստեղծագործության համար որպես բնորդուհի կեցվածք է ընդունել Էննի Միլլերը։ Նկարի հակառակ երեսին պահպանվել է մի գրություն, որը վերցված է Էսքիլեսի «Ագամեմնոն» ստեղծագործությունից։ Գրությունը հունարեն է, որի թարգմանությունը հնչում է այսպես. «Նավերի կործանիչ, տղամարդկանց կործանիչ, քաղաքների կործանիչ» (հուն․՝ «ελεναυσ, ελανδροσ, λεεπτολισ»): Ամեն երրորդ հունարեն բառերը սկսվում են «էլե» վանկից՝ կրկնելով «Էլենա» անունը։
«Հեղինե Տրոյացի» կտավը մեծ հաջողություն է ունեցել Լիվերպուլի ակադեմիայի ցուցահանդեսին։ Հավաքորդ Ջորջ Ռեյը հայտարարեց, որ նկարը դարձել է «ցուցահանդեսի մարգարիտը», իսկ Ուիլյամ Մայքլ Ռոսսետտին գրել է, որ «Հեղինե Տրոյացին» եղբոր՝ Դանթե Ռոսսետտիի «արվեստի վառ օրինակներից է»։
Չորս տարի անց Ֆրեդերիկ Սենդիսը ստեղծեց իր «Հեղինեին»։ Արդյունքում երկու նկարիչների միջև սկիզբ առավ լարվածությունը, քանի որ ըստ Ռոսսետտիի Սենդիսը զբաղվում է իր ստեղծագործությունների գրագողությամբ  (դա ոչ միայն«Հեղինե Տրոյացուն» էր վերաբերում, այլև «Մարիամ Մագդաղենացի» նկարին)։
Այսօր «Հեղինե Տրոյացի» ստեղծագործությունը պահպանվում և ցուցադրվում է Համբուրգի պատկերասրահում։


== Ծանոթագրություններ ==
SkyTeam

SkyTeam՝ ավիացիոն ալյանսում՝ հեղինակությամբ երկրորդը Star Alliance-ից հետո, այն ստեղծվել է 2000 թվականի հունիսի 22-ին։ Ալյանսում բաժանված են 20 ավիաընկերություններ, 4 մայրցամաքներից։
2006 թվականի ապրիլի 14-ին SkyTeam է ընդգրկվում նաև Աերոֆլոտ ընկերությունը։ Դրանից հետո, SkyTeam-ը ճանաչվեց աշխարհում առաջին ալյանսը, որն իր ցանկում ընդգրկեց նաև ռուսական ավիաընկերություն։


== Պատմություն ==

2000 թվականի հունիսի 22-ին՝ Aeroméxico-ն, Air France-ը, Delta Air Lines-ը, և Korean Air-ը ընդգրկվում են SkyTeam alliance:
2001 թվականի՝ CSA Czech Airlines-ը (մարտի 25-ին) և Alitalia-ն (հուլիսի 27-ին) միանում են ալիանսին։
2004 թվականի սեպտեմբերի 13-ին ալյանսին միանում է Continental Airlines-ը, KLM Royal Dutch Airlines-ը և Northwest Airlines-ը։ Դրանց միաժամանակյա միացումը ալյանսին հանդիսացան պատմական իրողություն ալյանսի համար։ Այս դեպքից հետո SkyTeam-ը առաջ է անցնում Oneworld-ից և հանդիսանում է երկրորդ հեղինակավոր ալյանսն աշխարհում։
2005 թվականին՝ չնայած նրան, որ CSA-ն խոստացավ օգնել Malév Hungarian Airlines-ին դառնալ ալյանսի անդամ, Malév-ը որոշեց միանալ Oneworld-ին։
2006 թվականին՝ Աերոֆլոտ ավիաընկերությունը միացավ ալյանսին։ Middle East Airlines ավիաընկերությանը առաջարկվեց միանալ ալյանսին։
2007 թվականին՝ Air Europa-ն, Copa Airlines-ը, Kenya Airways-ը սեպտեմբերի 1-ին դառնում են ալյանսի գործընկերները։ Նոյեմբերի 15-ին China Southern Airlines-ը ընդգրկվում է SkyTeam և դառնում է տասնմեկերորդ լիիրավ անդամը և չինական մայրցամաքից առաջին փոխադրողը ալյանսում։
2008 թվականին՝ Continental Airlines-ը հայտարարում է Alliance տեղափոխվելու մտադրությունը։
2009 թվականին՝ Continental Airlines-ը և Copa Airlines-ը հոկտեմբերի 25-ին պաշտոնապես լքում են SkyTeam ալյանսը։
2010 թվականին՝ Vietnam Airlines-ը (հունիսի 10-ին) և TAROM-ը (հունիսի 25-ին) ընդգրկվում են ալյանս։
2010 թվականին՝ հայտարարվում է China Airlines-ի ընդգրկումը ալյանս (Թայվան)։
2011 թվականին՝ China Eastern Airlines-ը և նրա քույր ավիաընկերություն Shanghai Airlines-ը 2011 թվականի հունիսի 21-ին ընդգրկվեցին SkyTeam ալյանս։
2011 թվականի սեպտեմբերի 28-ին՝ China Airlines-ը ընդգրկվում է SkyTeam ալյանս։
2012 թվականի մայիսի 29-ին՝ Saudi Arabian Airlines-ը ընդգրկվում է SkyTeam ալյանս։
2012 թվականի մայիսի 28-ին՝ Middle East Airlines-ը ընդգրկվում է SkyTeam ալյանս։
2012 թվականին՝ Aerolíneas Argentinas-ը սեպտեմբերի 3-ին ընդգրկվում է SkyTeam ալյանս։
2014 թվականին՝ Garuda Indonesia-ն մարտի 5-ին ընդգրկվում է SkyTeam ալյանս և հանդիսանում է քսաներորդ լիիրավ անդամը։


== Ալյանսի անդամները ==


===== Լիիրավ և փոխկապակցված անդամներ =====
2015 թվականից SkyTeam ալյանսի անդամներն են հանդիսանում՝


===== Նախկին անդամներ =====


===== Ընդգրկման պոտենցիոնալ թեկնածու =====
 Uzbekistan Airways՝ ընդգրկման բանակցությունները պլանավորվում է ավարտել 2017 թվականի վերջին։


== Ծանոթագրություններ ==
Գոդգաձեեբի (Խուլոյի շրջան)

Գոդգաձեեբի (վրաց.՝ გოდგაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 91 մարդ։


== Ծանոթագրություններ ==